**Naziv projekta:** Compass for Progress and Excellence

**Akronim:** Kompas

**Program:** Erasmus+

**Tip aktivnosti:** Ključna aktivnost 1 (KA 1) Mobilnost u svrhu učenja za pojedince

**Trajanje projekta:** 20 mjeseci

**Broj projekta:** 2018-1-HR01-KA102-047188

**Vrijednost projekta:** 198.179,00 EU

**Koordinator nacionalnog konzorcija:** [Tehnička škola Slavonski Brod](http://tssb.hr/)

**Članice nacionalnog konzorcija:**

* [Tehnička škola Karlovac](http://www.tehnicka-skola-karlovac.hr/),
* [Elektrotehnička i ekonomska škola Nova Gradiška](http://www.ss-elektrotehnickaiekonomska-ngradiska.skole.hr/)

**Partneri u projektu:**

* EuroMind – Španjolska
* Caprinatura - Španjolska
* Colegio Selesiano San Pedro – Španjolska
* Kabtec AG – Njemačka
* SMC industrijska avtomatika d.o.o. – Slovenija
* Kouvolan Kaupunki – Finska
* Paragon Europe – Malta
* RAM 2 d.o.o. – Slovenija
* RAM Elektronik G.m.b.H. – Austrija
* Martello Traing Ltd - Irska

Strukovne škole uključene u projekt „Compass for Progress and Excellence“ već niz godina prepoznaju da jedino zajedničkom suradnjom i inovativnim pristupom prema postojećim programima mogu potaknuti nužne promjene u strukovnom obrazovanju. S tim ciljem članice NK suglasne su u osmišljavanju strategije razvoja novih i učinkovitih školskih kurikuluma strukovnog obrazovanja kako bi strukovne škole postale imperativ kvalitete u obrazovnom sustavu i na tržištu rada i obrazovanja EU.

Škole NK uočile su da te navedene potrebe nisu ostvarive u planovima i programima rada unutar strukovnoga obrazovanja jer kroz redovni sustav ne potiču razvoj poduzetništva, inovacija te održivog razvoja. Rješavanje ovih potreba moguće je kroz uvođenje/modernizaciju sadržaja ili aktivnosti kojima bi se učenike potaknulo na razvoj upravo tih vještina koje su ključne za aktivno i konkurentno sudjelovanje na tržištu.

**Ciljevi projekta Kompas:**

1. Potaknuti promjene i osmisliti nove inovativne kurikulume koje odgovaraju potrebama tržišta rada kroz osposobljavanja/poučavanje nastavnog i nenastavnog osoblja
2. Obavljanjem stručne prakse u inozemstvu doprinosi se povećanju zapošljivosti učenika sudionika, stjecanje i priznavanje kompetencija. Učenici će povećati svoja znanja iz područja pneumatike, održive gradnje, cestovnog prometa, logistike i špedicije, strojarstva, elektrotehnike, robotike, ind. automatike gdje će imati priliku razviti svoju inovativnost i vještinu koja će im biti podloga za nastavak školovanja odnosno zapošljavanje.
3. Povećati jezične kompetencije. Sudionici mobilnosti povećat će svoje jezične kompetencije kroz komunikaciju na engleskom jeziku s mentorima/vršnjacima/kolegama u školama i poduzećima. Povećanje jezičnih kompetencija svih sudionika pridonosi većoj sigurnosti i samopouzdanju u budućem profesionalnom i osobnom razvoju.
4. Pridonijeti uklanjanju kulturoloških barijera i jačanju osjećaja pripadnosti EU upoznavanjem s običajima i tradicijom u partnerskih zemalja što doprinosi razvoju interkulturalnosti i internacionalnosti NK
5. Povezati članice NK s inozemnim partnerima, promovirati svoju školu, kulturu i zemlju uopće te u skladu s ERP(TŠSB)ostvariti suradnji gdje bi TŠSB djelovala kao organizacija primateljica.

**Ključne aktivnosti:**

U projektu Kompas sudjeluje 66 učenika, 6 osoba u pratnji učenika, 6 sudionika nastavnog i nenastavnog osoblja te 2 nastavnika u aktivnosti poučavanja i to u sljedećim programima mobilnosti:

**Mobilnosti učenika:**

* Tijek 1 - Industrial Automation1 sudionik /2 mjeseca, Großkarolinenfeld, Njemačka
* Tijek 2 - Elektropneumatics 11 sudionika/2 tjedna, SMC, Slovenija
* Tijek 3 - Electronic services 2 sudionika/ 2mjeseca, Ljubljana, Slovenija
* Tijek 4 - CNC Workshop 12 sudionika/2 tjedna, RAM Ele. GmbH, Villach, Austrija
* Tijek 5 - IT mobile application 10 sudionika/3 tjedna, Sevilla, Španjolska
* Tijek 6 - Bioconstruction 13 sudionika/3 tjedna, Ubeda, Španjolska
* Tijek 7 - Stručna praksa za logistiku i špediciju 13 sudionika/3 tjedna, Dublin, Irska
* Tijek 8 - Workplacement 4 sudionika/3 tjedna, Kouvola, Finska

**Mobilnosti nastavnika:**

* VET STA - Stručno usavršavanje nastavnog i nenastavnog osoblja NK 6 sudionika/1 tjedan, Valleta, Malta
  + Inovacije i poduzetništvo ( 3 sudionika)
  + Održivi razvoj ( 3 sudionika)
* VET TAA - Poučavanje-Elektrotehnika/Mehatronika: elektropneumatika, robotika, 2 sudionika, Školski Center Škofja Loka, Slovenija

**Ishodi projekta:**

Projektom Kompas, u okviru osposobljavanja nastavnog i nenastavnog osoblja NK, želimo potaknuti promjene i osmisliti nove inovativne kurikulume koje odgovaraju potrebama tržišta rada. Nastavno i nenastavno osoblje su pokretači i motivatori promjena koji poboljšanjem svojih kompetencija i poticanjem cjeloživotnog učenja mogu stvoriti podlogu za nužne promjene.

Projektom Kompas u okviru mobilnosti osoblja omogućavamo nastavnicima NK poučavanje kod partnerskog pružatelja strukovnog obrazovanja i osposobljavanja u inozemstvu iz područja elektropneumatike i robotike čime se odgovara na njihove izražene potrebe.

Projektom Kompas želimo unaprijediti ključne kompetencije i vještine naših učenika u odnosu na njihovu važnost za tržište rada u smisli obavljanja stručne prakse u strukovnim školama i tvrtkama u EU. Škole članice NK su opremljena slabim tehničkim kapacitetima u pojedinim područjima koji su vrlo važnim za nastup na tržištu rada. To stvara prepreku odvijanja stručne prakse na primjeren način i samim time ostvarenje punog potencijala učenika.